Diari Oficial de la Generalitat Valenciana


Sumari del DOGV 6378, del 18-10-2010 (2010/11258)

ORDRE 20/2010, de 7 d'octubre, de la Conselleria de Benestar Social, per la qual s'aproven les bases i es convoca el Premi a la Labor Desenvolupada en Favor de la Família de la Comunitat Valenciana en l'any 2010.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/10/07/20/dof/vci/html**

### Dades del document

Número de DOGV
:   6378

Data del DOGV
:   18-10-2010

Secció del DOGV
:   I. DISPOSICIONS GENERALS

Número del document
:   2010/11328


Data del document
:   07-10-2010

Organisme emissor
:   Conselleria de Benestar Social

Tipus de document
:   Ordre

Descriptors 

:   * distinció honorífica
    * política familiar
    * legislació

ORDRE 20/2010, de 7 d'octubre, de la Conselleria de Benestar Social, per la qual s'aproven les bases i es convoca el Premi a la Labor Desenvolupada en Favor de la Família de la Comunitat Valenciana en l'any 2010. [2010/11961]
La família és un dels referents fonamentals de la majoria dels ciutadans i per mitjà d'ella es transmet des de l'herència cultural fins a tot allò que configura la convivència, els valors i les formes de vida.
Com a nucli social bàsic ha merescut menció especial en la Constitució espanyola, que establix en l'article 39, com a principi rector de la política social i econòmica, la protecció social, econòmica i jurídica de la família.
La Direcció General de Família és l'òrgan directiu de la Conselleria de Benestar Social a la qual correspon, entre altres funcions, elaborar, promoure i executar les mesures per a assegurar una política integral en benefici de la família de la Comunitat Valenciana.
D'acord amb estes funcions, la Conselleria de Benestar Social considera convenient atorgar un premi honorífic a les persones, físiques o jurídiques que hagen realitzat actuacions en favor de la família durant els dos últims anys, mereixedores de tal reconeixement.
Per tot això i fent ús de les facultats que em conferix l'article 28 de la Llei de la Generalitat Valenciana 5/1983, de 30 de desembre, del Consell, i el Decret 141/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Benestar Social,
ORDENE
Article 1
És objecte d'esta ordre la convocatòria de concurs públic per a la concessió del Premi a la Labor Desenvolupada en Favor de la Família de la Comunitat Valenciana en l'any 2010 i mencions honorífiques amb el mateix objectiu. Les bases per les quals es regirà la convocatòria figuren com a annex I d'esta ordre.
La seua finalitat és reconéixer el paper, les característiques i el valor del treball realitzat de manera desinteressada per persones físiques o jurídiques, en benefici de la família de la Comunitat Valenciana, contribuint a la construcció d'una societat més justa i solidària.
Article 2
El premi consistirà en una placa commemorativa i un diploma acreditatiu, i les mencions honorífiques, en un diploma acreditatiu.
DISPOSICIONS FINALS
Primera
S'autoritza la Secretaria Autonòmica de Família i Coordinació Social, la Sotssecretaria de la Conselleria de Benestar Social i la Direcció General de Família perquè, en l'àmbit de les seues competències, adopten les mesures necessàries per al desplegament i aplicació d'esta ordre.
Segona
La present ordre entrarà en vigor l'endemà de la seua publicació en el Diari Oficial de la Comunitat Valenciana.
Tercera
Contra les bases d'esta convocatòria, que posa fi a la via administrativa, es podrà interposar potestativament recurs de reposició davant el mateix òrgan que l'ha dictada en el termini d'un mes comptat des de l'endemà de la seua publicació, d'acord amb el que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que puga interposar-se qualsevol altre que s'estime procedent.
València, 7 d'octubre de 2010
La consellera de Benestar Social,
ANGÉLICA SUCH RONDA
ANNEX I
Bases
Primera. Objecte
És objecte d'esta ordre la convocatòria d'un concurs públic per a la concessió del Premi a la Labor Desenvolupada en Favor de la Família de la Comunitat Valenciana en l'any 2010 i mencions honorífiques amb el mateix objecte.
Segona. Participants
Podran concórrer al premi les persones físiques o jurídiques que complisquen els requisits següents:
a) Persones físiques:
Haver exercit activitats i programes d'interés general que comporten un compromís en favor de la família, que incidisquen en l'àmbit territorial de la Comunitat Valenciana, bé siga en tot o en part, durant els dos últims exercicis.
b) Persones jurídiques:
1. Tindre personalitat jurídica pròpia, i estar legalment constituïdes com a entitat, associació o fundació.
2. No tindre ànim de lucre.
3. Desenvolupar activitats i programes d'interés general que comporten un compromís en favor de la família, que incidisquen en l'àmbit territorial de la Comunitat Valenciana, bé siga en tot o en part, durant els dos últims exercicis.
4. Les associacions i fundacions hauran d'estar legalment inscrites en algun dels registres d'associacions o fundacions de la Comunitat Valenciana, dependents de la Conselleria de Justícia i Administracions Públiques, o en qualsevol altre registre d'àmbit estatal amb la mateixa validesa legal que els anteriors.
Tercera. Sol·licituds
1. Podran presentar sol·licituds les persones físiques o jurídiques que complisquen els requisits establits en la base segona d'esta ordre. La sol·licitud haurà de formalitzar-se segons el model inclòs en l'annex II d'esta ordre.
2. Així mateix, la Conselleria de Benestar Social podrà proposar que siguen guardonades persones físiques o jurídiques que complisquen els requisits abans indicats.
Quarta. Documentació
A la sol·licitud s'acompanyarà la documentació següent:
a) En tots els casos:
- Exposició raonada dels motius pels quals es considera la persona física o jurídica com a creditora al premi o menció, junt amb una memòria, l'extensió de la qual no superarà els cinc folis, en la qual s'arreplegue l'acció o accions concretes de les realitzades, que es considera mereixedora d'estos.
- En suport de la sol·licitud, es podrà presentar material annex (vídeos, memòries anuals, etcètera) que amplie informació sobre les activitats exercides per la candidatura.
- Tota la documentació que es presente serà original o, si és còpia, haurà d'estar legalitzada per notari, confrontada o compulsada.
b) Persones físiques:
- Autorització expressa a la Conselleria de Benestar Social, inclosa en la sol·licitud, perquè, d'acord amb el que disposa l'article 6 de la Llei Orgànica 15/1999, de 13 de desembre, de Protecció de Dades de Caràcter Personal, i la resta de normativa aplicable puga accedir a les seues dades personals que es troben en poder del sistema de verificació de dades d'identitat. No obstant això, si de la comprovació efectuada resulta alguna discordança amb les dades facilitades pel mateix interessat en la seua sol·licitud, l'òrgan instructor estarà facultat per a realitzar les actuacions procedents per a aclarir-la.
Si el sol·licitant no dóna eixa autorització, haurà d'aportar-hi còpia del document nacional d'identitat (DNI), número d'identificació d'estranger (NIE) o passaport.
c) Persones jurídiques
- Autorització expressa a la Conselleria de Benestar Social, inclosa en la sol·licitud, perquè esta comprove telemàticament les dades fiscals identificatives de l'entitat sol·licitant que es troben en poder de l'Agència Estatal d'Administració Tributària. No obstant això, si de la comprovació efectuada resulta alguna discordança amb les dades facilitades pel mateix interessat en la seua sol·licitud, l'òrgan instructor estarà facultat per a realitzar les actuacions procedents per a aclarir-la.
Si el sol·licitant no dóna eixa autorització, haurà d'aportar còpia del CIF de l'entitat.
- Estatuts, escriptura de constitució o documentació que acredite la seua titularitat pública.
- Documentació acreditativa de la inexistència de fi de lucre de l'entitat.
- Documentació acreditativa de l'existència de seu o seus en la Comunitat Valenciana.
- Documentació que acredite la representació que posseïx el firmant de la sol·licitud, i també com còpia del seu DNI, NIE o passaport o l'autorització expressa per a accedir a les seues dades d'identitat que s'esmenta en l'apartat b anterior.
- Acreditació de la inscripció en el registre d'associacions o fundacions de la Comunitat Valenciana, dependent de la Conselleria de Justícia i Administracions Públiques, o en qualsevol altre d'àmbit estatal que tinga el mateix objecte que els anteriors, si és procedent. Les entitats públiques estaran exemptes de presentar este document.
Cinquena. Termini de presentació
El termini de presentació de sol·licituds s'iniciarà l'endemà de la publicació d'esta convocatòria en el Diari Oficial de la Comunitat Valenciana i acabarà el 31 de març de 2011, inclòs.
La documentació, que haurà de ser dirigida a la Direcció General de Família, indicant «Premi Labor Família», es podrà presentar en el Registre General de la Conselleria de Benestar Social (siti al passeig de l'Albereda, número 16, 46081 València) o en qualsevol dels llocs que, amb caràcter general, reconeix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
La presentació de les sol·licituds en les oficines de correus haurà d'ajustar-se als requisits establits en l'article 31 del Reial Decret 1829/1999, de 3 de desembre, pel qual s'aprova el reglament que regula la prestació dels servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals.
Sisena. Jurat
Es constituirà un jurat que avaluarà les sol·licituds i emetrà un veredicte no vinculant, que elevarà a la consellera de Benestar Social perquè resolga com siga procedent. El jurat podrà proposar que es deixe desert el premi o qualsevol de les mencions.
El jurat estarà compost per persones de la Comunitat Valenciana que tinguen rellevància en l'àmbit de la família pels seus coneixements i activitats. Tindrà la composició següent:
- Presidenta: la consellera de Benestar Social o persona en qui delegue.
- Vicepresidenta: la directora general de Família.
- Vocals: tres vocals, designats per la consellera de Benestar Social d'entre persones destacades pels seus coneixements, activitats i altres mèrits en l'àmbit de la família.
- Secretari o secretària: un persona funcionària de la Direcció General de Família, amb veu però sense vot.
Setena. Avaluació de les sol·licituds
Per a avaluar les sol·licituds presentades, el jurat tindrà en compte, entre altres, els mèrits següents:
a) Mèrits referits tots al fet pel qual se sol·licita el premi
- repercussió social.
- nombre de famílies a qui arriba.
- tipologia de les famílies a qui afecta (a totes, nombroses, monoparentals, etcètera).
b) Altres accions realitzades en favor de la família diferents d'aquella per la qual s'opta al premi.
Huitena. Resolució del concurs
La consellera de Benestar Social efectuarà la resolució del premi i de les mencions honorífiques, previ veredicte no vinculant del jurat, una vegada examinades les sol·licituds presentades, i no pot recaure en la mateixa persona el premi i la menció honorífica.
El termini màxim per a resoldre serà de tres mesos comptats a partir de l'endemà de l'acabament del termini de presentació de sol·licituds.
En els supòsits que no es produïsca resolució expressa s'entendrà que les sol·licituds han sigut desestimades, als efectes previstos per l'article 44.1 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener.
Novena. Premis
Es concedirà un premi i dos mencions honorífiques.
Excepcionalment podran concedir-se altres mencions honorífiques o diplomes si hi ha candidats que s'estimen mereixedors d'algun d'ells, donada la rellevància de l'actuació realitzada.
L'entrega del Premi a la Labor Desenvolupada en Favor de la Família de la Comunitat Valenciana tindrà lloc en un acte públic que organitzarà la Direcció General de Família, amb presència dels membres del jurat i dels guardonats o els seus representants.
Deu. Acceptació de les bases
La participació en el concurs suposa la plena acceptació de les bases d'esta convocatòria.


Còpia Permalink ELI